Castleton
Store norske leksikon,Geografi,Verdens geografi,Europa,Storbritannia og Nord-Irlands geografi
Castleton er en landsby i Storbritannia, England, i grevskapet Derbyshire, 20 kilometer vest for Sheffield, i Peak District. Landsbyen har 642 innbyggere (2011).
Dryppsteinshuler Byen ligger i Peak District national Park og er kjent for sine dryppsteinshuler. Peak Cavern het opprinnelig The Devil's Arse, men fikk nytt navn i forbindelse med dronning Victorias besøk, for ikke å fornærme dronningen. Peak Cavern var hjemsted for repslagere helt opp til det 20. århundre. Speedwell Cavern skiller seg fra de andre hulene ved at tilgangen skjer med båt på en 200 meter lang kanal. Speedwell Cavern har forbindelse til Peak Cavern. Blue John Cavern var en gang en stor og viktig fluorittgruve, med femti meter høye gruvehaller og nesten en halv kilometer lange. Track Cliff Caverrn har spor etter mennesker tilbake til bronsealderen. Ruinen Castle of the Peak, eller Peveril Castle, er fra 1000-tallet og ligger med utsikt over Castelton.